CELEX: 32009R1051
Language: mt
Date: 2009-11-03 00:00:00
Title: Regolament tal-Kummissjoni (KE) Nru 1051/2009 tat- 3 ta’ Novembru 2009 dwar il-klassifikazzjoni ta’ ċerti prodotti fin-Nomenklatura Magħquda

6.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 290/56
            
         REGOLAMENT TAL-KUMMISSJONI (KE) Nru 1051/2009
   tat-3 ta’ Novembru 2009
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u speċjalment Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata parzjalment jew totalment fuqha, jew li żżid kwalunkwe suddiviżjoni magħha u li hija stabbilita minn dispożizzjonijiet Komunitarji speċifiċi, bil-għan li jiġu applikati tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna nru (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna nru (2), minħabba r-raġunijiet stabbiliti fil-kolonna nru (3) ta’ dik it-tabella.
            
         
               (4)
            
            
               Ikun xieraq li ssir dispożizzjoni li informazzjoni tariffarja li tkun vinkolanti u li tkun inħarġet mill-awtoritajiet doganali ta’ Stati Membri għar-rigward tal-klassifikazzjoni ta’ prodotti fin-Nomenklatura Magħquda iżda li ma tkunx skont dan ir-Regolament tista’, għal perjodu ta’ tliet xhur, tibqa’ tiġi invokata mid-detentur, taħt l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992, li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri adottati f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna (2) ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, it-3 ta’ Novembru 2009.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vettura ġdida b’erba’ roti (magħrufa bħala “Vetturi għal Kull Terren”) b’magna li taqbad bi xrara u li taħdem bil-pistuni b’kombustjoni interna, b’saħħa ta’ madwar 15 kW, u b’piż xott ta’ madwar 310 kg.
                              Il-vettura għandha l-karatteristiċi li ġejjin:
                              
                                          —
                                       
                                       
                                          sedil wieħed b’tul ta’ madwar 600 mm li jakkomoda sewwieq wieħed biss,
                                       
                                    
                                          —
                                       
                                       
                                          sistema ta’ stering tat-tip ta’ vettura bil-mutur ibbażata fuq il-prinċipju ta’ Ackerman ikkontrollata b’manubriju,
                                       
                                    
                                          —
                                       
                                       
                                          brejkijiet fuq ir-roti ta’ quddiem u ta’ wara,
                                       
                                    
                                          —
                                       
                                       
                                          klaċċ awtomatiku u ger biex timxi b’lura,
                                       
                                    
                                          —
                                       
                                       
                                          magna ddiżinjata speċifikament għall-użu fuq terren imħarbat u b’kapaċità li f’gerijiet baxxi twassal biżżejjed qawwa lir-roti,
                                       
                                    
                                          —
                                       
                                       
                                          drive xaft li jittrasmetti s-saħħa tal-magna lir-roti ta’ wara,
                                       
                                    
                                          —
                                       
                                       
                                          tajers b’diżinn deep thread għall-użu off-road,
                                       
                                    
                                          —
                                       
                                       
                                          toqba b’tagħmir biex jitwaħħlu magħhom diversi apparati ta’ coupling,
                                       
                                    
                                          —
                                       
                                       
                                          kapaċità ta’ rmunkar ta’ madwar 1 170  kg (mingħajr brejk),u
                                       
                                    
                                          —
                                       
                                       
                                          winċ imwaħħal b’mod permanenti tajjeb għall-irmunkar ta’ zkuk.
                                       
                                    Il-vettura hija mibnija essenzjalment għal xogħol b’rabta mal-forestrija.
                              Id-diversi apparati ta’ coupling huma ppreżentati flimkien mal-vettura.
                           
                        
               
                  8701 90 11 
               
               
                  Il-klassifikazzjoni hija ddeterminata mir-Regoli Ġenerali 1 sa 6 għall-interpretazzjoni tan-Nomenklatura Magħquda, Nota 2 tal-Kapitolu 87 kif ukoll bil-kliem tal-kodiċijiet NM 8701 , 8701 90  u 8701 90 11 .
                  Billi din il-vettura hija mgħammra b’toqba b’tagħmir biex jitwaħħlu diversi apparati ta’ coupling u xaft drive mar-roti, l-użu maħsub tagħha huwa ħidma f’terreni diffiċli u għall-irmunkar jew l-imbuttar ta’ vetturi, apparati jew tagħbijiet oħrajn (Nota 2 tal-Kapitolu 87)
                  Il-klassifikazzjoni taħt l-intestatura 8703  hija eskluża billi l-vettura tissodisfa d-definizzjoni ta’ Nota 2 tal-Kapitolu 87 u hija kapaċi li timbotta jew tirmonka minn tal-inqas id-doppju tal-piż xott tagħha (mingħajr brejk). (Ara wkoll in-Noti ta’ Spjegazzjoni tan-NM tal-kodiċijiet NM 8701 90 11  sa 8701 90 90 .)
                  Il-winċ jagħti lill-vettura l-karattru ta’ trakter tal-forestrija. (Ara wkoll in-Noti ta’ Spjegazzjoni tan-NM tal-kodiċijiet NM 8701 90 11  sa 8701 90 50 .)
                  Għaldaqstant il-vettura għandha tiġi kklassifikata taħt il-Kodiċi NM 8701 90 11 .
               
            
                  
                              2.
                           
                           
                              Vettura ġdida b’erba’ roti (magħrufa bħala “Vetturi għal Kull Terren”) b’magna li taqbad bi xrara u li taħdem bil-pistuni b’kombustjoni interna, b’saħħa ta’ madwar 15 kW, u b’piż xott ta’ madwar 310 kg.
                              Il-vettura għandha l-karatteristiċi li ġejjin:
                              
                                          —
                                       
                                       
                                          sedil wieħed b’tul ta’ madwar 600 mm li jakkomoda sewwieq wieħed biss,
                                       
                                    
                                          —
                                       
                                       
                                          sistema ta’ stering tat-tip ta’ vettura bil-mutur ibbażata fuq il-prinċipju ta’ Ackerman ikkontrollata b’manubriju,
                                       
                                    
                                          —
                                       
                                       
                                          brejkijiet fuq ir-roti ta’ quddiem u ta’ wara,
                                       
                                    
                                          —
                                       
                                       
                                          klaċċ awtomatiku u ger biex timxi b’lura,
                                       
                                    
                                          —
                                       
                                       
                                          magna ddiżinjata speċifikament għall-użu fuq terren imħarbat u b’kapaċità li f’gerijiet baxxi twassal biżżejjed saħħa lir-roti,
                                       
                                    
                                          —
                                       
                                       
                                          drive xaft li jittrasmetti s-saħħa tal-magna lir-roti ta’ wara,
                                       
                                    
                                          —
                                       
                                       
                                          tajers bi profil adegwat għall-użu fl-off-road,
                                       
                                    
                                          —
                                       
                                       
                                          toqba b’tagħmir biex jitwaħħlu magħhom diversi apparati ta’ coupling,
                                       
                                    
                                          —
                                       
                                       
                                          kapaċità ta’ rmunkar ta’ madwar 1 170  kg (mingħajr brejk).
                                       
                                    Id-diversi apparati ta’ coupling huma ppreżentati flimkien mal-vettura.
                           
                        
               
                  8701 90 90 
               
               
                  Il-klassifikazzjoni hija ddeterminata mir-Regoli Ġenerali 1 sa 6 għall-interpretazzjoni tan-Nomenklatura Magħquda, Nota 2 tal-Kapitolu 87 kif ukoll bil-kliem tal-kodiċijiet NM 8701 , 8701 90  u 8701 90 90 .
                  Billi din il-vettura hija mgħammra b’toqba b’tagħmir biex jitwaħħlu diversi apparati ta’ coupling u xaft drive mar-roti, l-użu maħsub tagħha huwa ħidma f’terreni diffiċli u għall-irmunkar jew l-imbuttar ta’ vetturi, apparati jew tagħbijiet oħrajn (Nota 2 tal-Kapitolu 87)
                  Il-klassifikazzjoni taħt l-intestatura 8703  hija eskluża billi l-vettura tissodisfa d-definizzjoni ta’ Nota 2 tal-Kapitolu 87 u hija kapaċi li timbotta jew tirmonka minn tal-inqas id-doppju tal-piż xott tagħha (mingħajr brejk). (Ara wkoll in-Noti ta’ Spjegazzjoni tan-NM tal-kodiċijiet NM 8701 90 11  sa 8701 90 90 .)
                  Il-klassifikazzjoni bħala trakter agrikolu jew trakter tal-forestrija hija eskluża, billi l-vettura la għandha power take-off, la apparat idrawliku ta’ rfigħ u lanqas winċ. (Ara wkoll in-Noti ta’ Spjegazzjoni tan-NM tal-kodiċijiet NM 8701 90 11  sa 8701 90 50 .)
                  Għaldaqstant il-vettura għandha tiġi kklassifikata taħt il-Kodiċi NM 8701 90 90 .